Garis-garis lan lekukan-lekukane kang alus yèn disawang pancen kaya angin.[1] Wong Korea asring nganggo tembung baram utawa angin kanggo nggambarake rasa bungah kayata nalika wong ketaman asmara.[1] Angin minangka pralambang kamardhikan, tanpa bobot, lan bisa mabur sakarepe dhewe.[1] Sejatine,hanbok kasusun saka jeogori (jaket) lan baji (kathok dawa).[2] Iki nuduhake kahanane Scythian Lor. Hanbok kanggo wong wadon béda karo hanbok wong lanang. Hanbok wong wadon iku kasusun saka rok lan ndhuwuran klambi kang memper karo bolero. Hanbok uga padatan diarani chimajeogori, chima tegese rok, lan jeogori tegese jaket. Dene hanbok kanggo wong lanang iku nganggo jaket cendhak lan clana dawa sing diarani baji.